ZGODOVINA SJ (izroček)

(Gl. poglavja Zgodovina slovenskega (knjižnega) jezika v NPB 2, 3, in 4– izdaje s plusom ter podpoglavji Kratek pregled razvoja pisave in Kratek pregled razvoja slovenske pisave v NPB 2 – izdaja s plusom.)

Indoevropski prajezik (ide.)
· domnevno sredi 3. tisočletja pr. Kr. 
· domovina na ozemlju V Evrope in Azije
· širitev proti Mali Aziji in Z Evropi

Indoevropski jeziki
1. kentumska/zahodna skupina
· germanski (nemški, angleški, nizozemski, flamski, danski, norveški, švedski, islandski)     
· romanski (italijanski, francoski, španski, katalonski, portugalski, romunski, furlanski, retoromanski, provansalski)
· keltski (irski, škotski, velški, bretonski)
· grški jezik  	

2. satemska/vzhodna skupina
· slovanski (V: ruski, beloruski, ukrajinski; Z: poljski, češki, slovaški, lužiškosrbski; J: slovenski, hrvaški, srbski, makedonski, črnogorski, bošnjaški/bosanski, bolgarski)
· baltski (litovski, latvijski)
· albanski jezik
· iranski (perzijski, kurdski, afganistanski)
· armenski jezik	
· indijski (hindujski, urdujski, bengalski, meratski)

! Neindoevropski jeziki v Evropi: ugrofinski (madžarski, finski, estonski, laponski, karelski), baskovski, turški.

Gl. zemljevid v NPB 2 – izdaja s plusom, str. 71.

Praslovanščina = slovanski prajezik 
· neposredni prednik slovenščine in drugih slovanskih jezikov
· domovina med Baltskim in Črnim morjem, v porečjih Dnepra, Dnestra in Visle (gl. zemljevid v NPB 2 – izdaja s plusom, str. 72)
· razvoj domnevno med 7. in 5. stol. pr. n. št.
· ni pisnih sledov

(Zgodnja) slovenščina
· selitev praslovanskih plemen
· prihod prednikov Slovencev, t. i. Alpskih Slovanov, na današnje slovensko ozemlje v 2. polovici 6. stol.
· na začetku so govorili praslovanski jezik
· njihova govorica se je oddaljevala od praslovanščine, začela se je spreminjati in dobivati nove značilnosti novega jezika
· ohranila je nekaj značilnosti praslovanščine, npr. dvojino
[bookmark: _GoBack]OBDOBJE PISNEGA, TODA NEKNJIŽNEGA IZROČILA – STAREJŠE OBDOBJE
10. stoletje – prvi zapisi v slovenskem jeziku

Brižinski spomeniki
· najstarejše ohranjeno zapisano besedilo v slovenskem jeziku
· najstarejše zapisano slovansko besedilo v latinici
· nastali ok. l. 1000 (med l. 972 in 1039) na zgornjem Koroškem
· odkrili so jih l. 1807 na Bavarskem (Freising)
· tri besedila z versko obredno vsebino: 1. in 3. besedilo sta obrazca splošne spovedi, 2. besedilo pa je pridiga o grehu in pokori
· pisava: karolinška minuskula (= oblika latinične pisave)
· izvirna predloga za zapis 2. BS ni ohranjena
· obrazca za splošno spoved pa sta prevoda staronemških obrazcev
· zapisali slovenski duhovniki
· glasovi v BS zapisani tako, kot jih zapisujemo v sodobni slovenščini

2. BS
· pridiga o grehu in pokori
· izbrušen slog
· najpomembnejše slovensko besedilo do izida prve slovenske knjige (l. 1550)
· več slogovnih sredstev, npr. naštevanje, sopomenski izrazi, zamenjano zaporedje pridevnika in samostalnika, nagovor

OBDOBJE PISNEGA, TODA NEKNJIŽNEGA IZROČILA – MLAJŠE OBDOBJE
· 1227 			»Buge vas primi, gralva Venus!«
· 1362–90 			Rateški ali Celovški rokopis
· 1428, 1440		Stiški rokopis (I. in II. del)
· konec 15. stol. 		Starogorski rokopis
· konec 15. stol.		še nekateri rokopisi
· 1515			slovenske besede na tiskanem letaku
· zač. 16. stol.		prisege mesta Kranja

· rokopisi ne le z versko, ampak tudi s posvetno vsebino
· nastajali od 2. pol. 14. stol. dalje
· napisani v gotski minuskuli oz. gotici (tj. stilizirana pisava, ki je nastala iz karolinške minuskule)

Rateški ali Celovški rokopis
· 2. pol. 14. stol.
· 3 verska besedila: očenaš, zdravamarija, apostolska vera
· preplet gorenjskih in koroških narečnih posebnosti
· hranijo ga v Celovcu

Starogorski rokopis
· po vsebini soroden Rateškemu
· 3 verska besedila: očenaš, zdravamarija, apostolska vera
· konec 15. stol.
· zapisal duhovnik Lavrencij, vikar na Stari gori pri Čedadu
· sledovi raznih narečij (tudi primorskega)
Stiški rokopis
· vsebuje več besedil, 4 so v slovenščini: obrazec splošne spovedi, kitica velikonočne pesmi, predpridižni klic, molitev k Mariji
· 1. polovica 15. stol.
· posebnosti dolenjskega narečja
· hrani se v NUK-u

· poleg verskih besedil tudi besedila za necerkvene obredne priložnosti, npr. prisege mesta Kranja, ter besedila upravne vrste, npr. 
· Černejski/Čedajski rokopis – darovnice
· Škofjeloški rokopis – v njem so zapisana slovenska imena mesecev
· Videmski rokopis – zapis števnikov v slovenščini

16. STOLETJE
· Slovenci dobimo prvo tiskano gradivo v slovenščini
· pribl. 100 let po Gutenbergovem izumu premičnih kovinskih črk (1. natisnjena knjiga v Evropi l. 1455)

· natisnjene slovenske besede prvič na letaku l. 1515: Le vkup, le vkup, le vkup, le vkup, uboga gmajna
· prve tiskane knjige v slovenščini so tesno povezane s protestantsko versko reformo
· prvi slovenski knjigi izšli l. 1550, napisal ju je Primož Trubar: Katekizem in Abecednik
· pomen: slovenščina se zgodaj pridruži knjižno kultiviranim jezikom
· pisava: gotica
· Trubar je nato opustil gotico in se odločil za humanistično latinično pisavo
· l. 1555 izideta Katekizem in Abecednik v priredbi humanistične latinične pisave  bohoričica
· druga pomembnejša dela P. Trubarja (vsa v bohoričici):
· Ta evangeli sv. Matevža, 1555
· Cerkovna ordninga, 1564
· Ta celi novi testament, 1582
· Hišna postila, 1595

· protestantsko načelo: verniki naj berejo ali poslušajo verska besedila v svojem domačem jeziku
 prevajanje verskih besedil v slovenščino in prirejanje
· slov. močno razcepljena, zato se je Trubar spraševal, v katerem jeziku naj piše, da ga bo razumel čim širši krog bralcev
· za podstavo SKJ vzel jezik pridigarskega izročila ljubljanske škofije – ta je vseboval tako dolenjske kot gorenjske značilnosti

Jurij Dalmatin: Biblija (1584) – prevod celotnega Svetega pisma
· izvzeta iz protireformacijskega uničevanja protestantskih knjig

Adam Bohorič: Arcticae horulae succisivae (Zimske urice proste, 1584)
· prva slovnica slovenskega jezika
· napisana v latinščini (= strokovni jezik 16. stol.)
· vsebuje slovenske zglede


Hieronim Megiser: Dictionarium quatuor linguarum (Slovar štirih jezikov, 1592)
· nemško-latinsko-italijansko-slovenski slovar
· poleg slovarja tudi kratka slovnica

17. STOLETJE IN PRVA POLOVICA 18. STOLETJA
· obdobje protireformacije in katoliške obnove
· protestantizem konec 16. stol. prepovedan, protestanti izgnani, njihove knjige požgane
· protestantsko jezikovno izročilo se je nadaljevalo z Dalmatinovo Biblijo

Tomaž Hren
· ljubljanski katoliški škof
· največji ohranjevalec protestantskega jezika, sicer pa glavni protireformator na Kranjskem
· Evangelia inu listuvi (1613) – zbirka evangelijev in beril za nedelje in praznike
· večino besedil za to zbirko vzel iz Dalmatinove Biblije, priredil in očistil prevzetih (nemških) besed

Janez Svetokriški (Tobija Lionelli, 1647–1715): Sacrum promptuarium (Sveti priročnik, 1691)
· takrat najbolj znani slovenski pridigar

DRUGA POLOVICA 18. STOLETJA = RAZSVETLJENSTVO
· večje število tiskanih del, ne le verskih, ampak tudi posvetnih
· številne reforme v času vladanja cesarice Marije Terezije in njenega sina Jožefa II., mdr. uvedba splošne šolske obveznosti  dvig ravni pismenosti
· pisci ne le iz osrednjih slovenskih območij, ampak tudi od drugod, npr. iz Štajerske, Koroške in Prekmurja
· pisali v jeziku svoje dežele, da bi pridobili čim več bralcev (in jih izobrazili)  pokrajinske različice knjižnega jezika (osrednja, štajerska, koroška različica, prekmurski knjižni jezik)
· Jurij Japelj in Blaž Kumerdej: katoliški prevod Svetega pisma (1784–1802) – prvi korak k poenotenju pokrajinskih različic v skupni SKJ

· slovnice in slovarji v različicah knjižnega jezika
· osrednja: o. Marko Pohlin; Krajnska gramatika (1758) – v nemščini, trijezični (slovensko-nemško-latinski) slovar Tu malo besediše treh jezikov (1781)
· koroška: Ožbalt Gutsman; Windische Sprachlehre (1777) – v nemščini, dvojezični (nemško-slovenski) slovar Deutsch-windisches Wörterbuch (1789)
· štajerska: Jurij Zelenko; Slovennska grammatika oder Wendische Sprachlehre (1791) – dvojezična
· prekmurska: Štefan Küzmič; Nuovi zakon ali testamentom (1771)

· strokovna dela
· Valentin Vodnik: Kuharske bukve (1799); Babištvo ali porodničarski vuk za babice (1818)
· prevajanje patentov (cesarskih odredb) – razvijanje slovenskega upravno-pravnega izrazja

· publicistična besedila
· prvi slovenski časopis Lublanske novice (1797–1800)
· urejal Valentin Vodnik
· članke prevajal iz nemškega časopisa
· dodajal tudi domače novice in obvestila iz Ljubljane in Kranjske

· začetek posvetnega pesništva
· Janez Damascen Dev: Pisanice od lepeh umetnosti (1779, 1780, 1781)
· Valentin Vodnik: Pesmi za pokušino (1806), Pesmi za brambovce

· začetek posvetne dramatike
· Anton Tomaž Linhart: Županova Micka (1790), Ta veseli dan ali Matiček se ženi (1790)

· na eni strani razcvet raznovrstnih del v slovenščini, na drugi strani t. i. nemškutarstvo (= mnogi meščani in plemiči so imeli slovenščino za jezik nižjih stanov)

PRVA POLOVICA 19. STOLETJA
· Jernej Kopitar (1808), Grammatik der Slavischen Sprache in Krain, Kärnten und Steiermark (Slovnica slovanskega jezika na Kranjskem, Koroškem in Štajerskem) – slovenska slovnica v nemščini
· Kopitar je v njej pozival k reformi bohoričice in k poenotenju knjižnega jezika za vse Slovence

· Valentin Vodnik (1811), Pismenost ali Gramatika za perve shole – prva slovnica, napisana v slovenskem jeziku
· Ilirske province (1809–18013)
· uradna jezika francoščina in slovenščina
· slovenščina postane tudi učni jezik v OŠ in SŠ  potrebno učno gradivo v slovenščini
· zato je Vodnik izdal slovnico v slovenskem jeziku; namenjena je bila učiteljem za poučevanje slovenščine v OŠ in gimnazijah

· sicer pa so v tem obdobju razmišljali o slovenskem jeziku:
· o ustreznosti slovenske pisave
· o razvitosti SJ za razne vrste besedil
· o smiselnosti vztrajanja pri slovenščini
· o potrebi po enotnem SKJ

Kopitar (1808)
· bohoričica je pomanjkljiva
· brez dvočrkij (v bohoričici so č, š, ž pisali z dvema črkama)
· vsak glas naj ima svojo črko
· črka naj bo le iz enega dela (zato je bil proti gajici, ki je imela črke č, š, ž)

· Peter Dajnko (1824) – dajnčica (prepovedana 1838)
· Franc Metelko (1825) – metelčica (prepovedana 1833)
· ti pisavi sta imeli poleg latiničnih črk tudi cirilične
· samo deloma sta odpravljali pomanjkljivosti bohoričice
· estetsko neskladni (mešanje s cirilico)
· naleteli na upor (nasprotovala sta jima predvsem Matija Čop in France Prešeren)  črkarska pravda (1831–1833)  vladna prepoved obeh pisav

· za nekaj časa je obveljala bohoričica
· začela jo je izpodrivati gajica
· izvorno češka latinična pisava s kljukicami za šumevce
· Ljudevit Gaj priredil za hrvaški jezik
· tako prirejeno smo prevzeli Slovenci
· vpeljal jo je Janez Bleiweis, urednik časopisa Kmetijske in rokodelske novice
· od l. 1843 objavljal tudi članke v gajici
· gajica se je dokončno uveljavila l. 1845

· Kopitar in Čop sta imela različen pogled ne le na pisavo, ampak tudi na pesniški jezik in književnost na splošno
· Kopitarju so bile vzor predvsem srbske ljudske pesmi
· pesnikom je svetoval posnemanje ljudskih pesmi
· pesniški jezik naj bi temeljil na kmečki govorici (meščani so takrat govorili slovenščino, polno germanizmov)
· Čop pa je Prešerna spodbujal, da naj piše po zgledu izvirne umetne evropske poezije

· Kopitar je v slovnici poleg pisave opozoril tudi na potrebo po enotnem knjižnem jeziku
· spodbuda za poenotenje SKJ je prišla l. 1848 – pomlad narodov, prvi slovenski politični program Zedinjena Slovenija
· v njem so izobraženci iz dunajskega društva Slovenija zahtevali svobodno rabo slovenščine oz. enake pravice zanjo, kot jih je imela nemščina – za to je bil potreben enoten SKJ

ilirizem
· gibanje, ki je hotelo združiti Slovence najprej v vseslovenski knjižni jezik, tega pa bi nato približali »ilirskemu« jeziku, nekakšni umetni mešanici slovenščine, hrvaščine in srbščine
· po tej združitvi bi obstajali samo 4 slovanski jeziki (češki, poljski, ruski in ilirski), nato bi prišlo celo do enotnega vseslovanskega jezika
· nekateri so zagovarjali to idejo ilirizma – zdelo se jim je bolje, da bi prevzeli ilirščino, kot da bi se izgubili v nemško govorečem svetu 
· Prešeren, Čop in Kopitar so bili proti tej ideji

nove oblike (sredi 19. stol.)
· pripomogle k enotnemu, široko sprejemljivemu SKJ
· zamenjava nekaterih končnic in obrazil osrednjeslovenskega (kranjskega) izvora z močno uveljavljenimi in zgodovinsko upravičenimi končnicami in obrazili iz obrobnih pokrajinskih izročil (npr. iz štajerskega)
· 1849: objavil Luka Svetec v časopisu Slovenija
· 1851: uporabljene pri prevajanju avstrijskega državnega zakonika (»uradnega lista«) v slovenščino
· 1854: sprejete v šolsko slovnico Antona Janežiča
· nove oblike so npr.:
-am  -om		(z jelenam  z jelenom)
-iga  -ega		(zdraviga  zdravega)
-e  -a			(junaške dela  junaška dela)
-i  -i, -e, a		(dražji klobuk, obleka, blago   
				dražji klobuk, dražja obleka, 
				dražje blago)
nar-  naj-		(narlepši  najlepši)
de  da		(de bo prišel  da bo prišel)
š  šč			(kleše  klešče)
-nuti  -niti		(dvignuti  dvigniti)

· nekoliko pozneje še pervi  prvi

DRUGA POLOVICA 19. STOLETJA
· zahteve iz programa Zedinjena Slovenija se l. 1848 sicer niso uresničile, a niso zamrle
· v tem obdobju boj za slovenščino v uradih, na sodiščih in v šolah – ni bilo lahko, ker so tudi zavedni slovenski izobraženci uporabljali nemščino

· uporaba slovenščine v kranjskem deželnem zboru l. 1867, v uradih pa l. 1890
· slovenščina postane učni jezik v OŠ v 60. letih 19. stol. (zaslužen Anton Martin Slomšek)
· učni jezik v SŠ pa šele na začetku 20. stol. (prva gimnazija s slovenskim učnim jezikom je bila zasebna škofijska gimnazija v Šentvidu)
· vlada na Dunaju je nasprotovala slovenskemu učnemu jeziku v SŠ, ker so se v njih izobraževali poznejši intelektualci; očitali tudi, da je slovenščina premalo razvita, da v njej ni ustreznih učbenikov
 Anton Janežič – izdal slovensko slovnico za dijake gimnazije in realke Slovenska slovnica s kratkim pregledom slovenskega slovstva ter z malim cirilskim in glagoliškim berilom za Slovence (1854)

· napredovalo znanstveno delovanje  potreba po strokovnem izrazju v slovenščini
· največ zaslug za to ima pravnik in jezikoslovec Matej Cigale: Deutsch-slowenisches Wörterbuch (Nemško-slovenski slovar, 1860, »Wolfov slovar«)
· dopolnilo k slovarju Znanstvena terminologija s posebnim ozirom na srednja učilišča, 1880

· Maks Pleteršnik: Slovensko-nemški slovar (1894 in 1895)
· 2. del Wolfovega slovarja
· dve knjigi, pribl. 110.000 gesel
· knjižne besede, izrazi iz vseh slovenskih pokrajin, stare besede od Trubarja dalje
· praktični slovar z zgodovinsko in narečno razširitvijo
· z njim se je slovenščina postavila ob bok omikanim jezikom
· slovar je imel praktični namen, poleg tega razširil tudi možnosti znanstvenega preučevanja slovenščine

· Stanislav Škrabec: O glasu in naglasu našega knjižnega jezika v izreki in pisavi (1870)
· utemeljitelj slovenskega pravorečja
· slovenski izobraženci iz raznih pokrajin so nastopali v javnosti (npr. v čitalnicah, v deželnem zboru) in pokazala se je potreba po oblikovanju enotne knjižne izreke
· v 60. letih je veljalo načelo, da naj se govori tako, kot se piše (izgovor l)
· poudarjal, da mora biti knjižna izreka sicer oprta na vsa narečja, njena podlaga pa naj bo osrednjeslovenska govorica

· Fran Levec: Slovenski pravopis (1899)
· prvi pravopis v samostojni knjigi
· pred tem abecedniki ali pa je bil pravopis del slovnice
· pravila + pravopisni slovar

· zmožnosti SJ na umetniškem področju so dokazovali književniki realisti, npr. Fran Levstik, Josip Jurčič, Josip Stritar, Ivan Tavčar, Janko Kersnik

PRVA POLOVICA 20. STOLETJA
· dve svetovni vojni (1914–1918 in 1941–1945)
· do konca 1. SV smo bili vključeni v Avstro-Ogrsko
· uradni jezik/jezik v javnosti nemščina
· na slovenskem ozemlju so slovensko govorili v cerkvah, uradih, kranjskem deželnem zboru in v javnih splošnih ljudskih šolah na podeželju

· po 1. SV je Avstro-Ogrska razpadla
· ozemlje Slovencev razdeljeno med 4 države
· večji del vključen v Kraljevino Srbov, Hrvatov in Slovencev (l. 1929 se je preimenovala v Kraljevino Jugoslavijo)
· Primorska in velik del Notranjske  Italija
· Koroška  Avstrija
· Porabje  Madžarska
· Slovenci v teh državah izpostavljeni močnim asimilacijskim pritiskom
· vloga slovenščine v Kraljevini SHS nejasno določena
· pritisk srbohrvaščine zelo močan (izrivanje slovenščine iz skupščine, državne uprave, vojske, šol)
· tej vsiljeni neenakopravnosti so nasprotovali mnogi Slovenci
· po drugi strani pa si je manjša skupina izobražencev prizadevala za jezikovno in kulturno združitev  jugoslovanstvo (30. leta 20. stol.)
· obudijo se ideje ilirizma
· Slovenci, Srbi in Hrvati niso narodi, ampak samo plemena istega naroda, zato naj bi se združili jezikovno in kulturno
· prizadevanja za združitev Slovencev, Hrvatov in Srbov po načelu ena država, en narod, ena kultura, en jezik
· Josip Vidmar (po Ivanu Cankarju) zagovarjal stališče, da je ohranitev slovenščine bistvena za nadaljnjo usodo slovenske identitete

· k ohranitvi samostojnosti slovenščine so pomembno prispevali slovenski književniki in slovenski jezikoslovci (evropsko primerljive znanstvene razprave o slovenščini) ter uveljavljanje slovenščine v znanosti
· 1. slovenska univerza Univerza v Ljubljani (1919)
· SAZU (1938)

· Anton Breznik
· raziskoval sodobni SKJ
· avtor več jezikovnih priročnikov
· Slovenska slovnica za srednje šole (1916)
· Slovenski pravopis (1920), nato še skupaj s Franom Ramovšem (1935)
· raziskoval časnikarski (publicistični) jezik in jezik slovenskih pripovednikov  utemeljitelj novejše stilistike



· Fran Ramovš
· raziskovalec zgodovine SJ in slovenskih narečij
· okoli 40 jih je razdelil na sedem skupin in jih podrobno opisal
· izdelal načrt za etimološki slovar in za veliki slovar SJ  zasnova za SSKJ

· med 2. SV močna asimilacijska politika okupatorjev (Nemčije, Italije in Madžarske)
· odpor proti okupatorju se je krepil tudi zaradi poudarjanja boja za ohranitev SJ
· l. 1945 je bila večina slovenskega ozemlja vključena v novo večnarodno državno tvorbo – SFRJ


DRUGA POLOVICA 20. STOLETJA
· v Jugoslaviji je bila slovenščina eden od enakopravnih jezikov
· po ustavi je imela zagotovljen položaj uradnega jezika na ozemlju celotne države – a to se ni uresničevalo v državnih ustanovah, sploh pa ne v vojski in diplomaciji
· na drugih področjih v javnosti pa se je raba SKJ močno razmahnila (izobraževanje, znanost, publicistika, književnost)
· opazen tudi razvoj govorjenega KJ (v šolstvu, gledališču, po radiu, TV)

· 1991: osamosvojitev Slovenije zaradi gospodarskih, ideoloških, kulturnih … razlogov
· povod za predosamosvojitvene dogodke je bilo neupoštevanje rabe slovenščine na vojaškem sodišču v Ljubljani
· Republika Slovenija
· slovenščina uradni in državni jezik

· mnogo jezikovnih priročnikov
· Mirko Rupel: Slovensko pravorečje (1946)
· več pravopisnih priročnikov (1950, 1962, 2001) – skupina avtorjev, SAZU
· več izdaj SSKJ (v petih knjigah je izhajal od. l. 1970 do 1991, v eni knjigi je izšel l. 1994, v e-obliki prvič l. 1998)
· dvojezični, večjezični slovarji, terminološki, tematski slovarji (etimološki, slovar tujk, narečni slovarji …)

· Jože Toporišič (1926–2014)
· osrednji jezikoslovec tega obdobja
· Slovenska slovnica (1976, nato še več posodobljenih izdaj, npr. l. 2000)
· Enciklopedija slovenskega jezika (1992) – slovensko jezikoslovno izrazje
· predsednik pravopisne komisije za sestavo Slovenskega pravopisa 2001
· številni članki o glasoslovju, oblikoslovju, skladnji
· urednik jezikoslovnih revij Jezik in slovstvo, Slavistična revija in zbornikov
· vseskozi se je zavzemal za polno družbeno veljavo in razvoj slovenščine



konec 20. stol.
· položaj slovenščine na najvišji ravni v zgodovini
· za tak položaj so si prizadevali mnogi buditelji slovenskega naroda, npr. Trubar, Vodnik, Kopitar, Prešeren, Škrabec …
· slovenščina državni in uradni jezik (tudi v šolah vseh stopenj, v vojski, diplomaciji ...)
· razvit sodobni evropski jezik
· podrobno raziskana in predstavljena zgodovina in sodobno stanje
· večina Slovencev poleg neknjižnih zvrsti obvlada tudi knjižno zvrst
· več ljudi, ki so se strokovno ukvarjali s SJ
· več jezikovnih priročnikov

ZAČETEK 21. STOLETJA
· slovenščina polno razvit in raziskan moderni jezik
· 2004 postane tudi eden od uradnih jezikov EU
· novi izzivi zaradi gospodarskih, tehnoloških, informacijskih, komunikacijskih … sprememb, npr.
· digitalizacija priročnikov in raznih besedil (Fran l. 2014, Gigafida)
· jezikovne svetovalnice
· dostopnost sodobnih aplikacij in programov v slovenščini
· ohranjanje SJ v znanosti
· izdajanje slovenskih knjig in prevodov tujih besedil 
· …
